Tiekėjams Nr.

**DĖL INFORMACIJOS PATEIKIMO**

Šalčininkų rajono savivaldybės administracija vykdo Šalčininkų rajono savivaldybės vietinės reikšmės kelių, gatvių darbų (paslaugų) pirkimą (supaprastintas atviras konkursas, pirkimo Nr. 5953907). Teikiame atsakymus į tiekėjų klausimus:

**1. Klausimas:** Eišiškių mst. vietinės reikšmės kelio Ei-53 kapitalinis remontas (įrengiant a/b danga), projekto parengimo paslaugos. Prašome paaiškinti, ką reiškia techninės užduoties 13 p. ir reikalavimuose projektavimo paslaugų suteikimo rezultatui nurodytas ,,naujos statybos aprašas“. Projekto pavadinime nurodytas statinio kapitalinis remontas. Tuo tarpu tokio dalyko kaip naujos statybos aprašas pagal statybą reglamentuojančius dokumentus net negali būti. Jei statomas nesudėtingasis, gali būti supaprastintas statybos projektas. Jei yra registruotas statinys, tokiu atveju gali būti nesudėtingojo statinio kapitalinio remonto aprašas. Prašome patikslinti, kokia statybos rūšis numatoma ir prašome pateikti statinio kadastrinių duomenų bylą arba nuosavybės teisę patvirtinančius dokumentus, kad visi tiekėjai galėtų vienodai įvertinti. Prašome patvirtinti, kad nebus reikalaujama pateikti geologinių tyrimų ataskaitos, jei to nereikalauja statybą reglamentuojantys dokumentai.

**Atsakymas:** Kelias yra„Susisiekimo komunikacijos: (kelias, IVv), I gr. Nesudėtingasis“. Kadangi statinys registruotas, jam turi būti parengtaskapitalinio remonto aprašas. Techninės užduoties 13 p. reiškia, kad per 100 kalendorinių dienų turi būti parengtas kapitalinio remonto aprašas bei gauta teigiama ekspertizės išvada, kad aprašą galima tvirtinti. Atkreipiame dėmesį, kad Projekto parengimo trukmė pratęsiama iki 150 k. d. Administracija nereikalauja pateikti geologinių tyrimų ataskaitos, jei to nereikalauja statybą reglamentuojantys dokumentai. Kadastrinių matavimų byla pridedama.

**2. Klausimas:** Šalčininkų m. prie A. Mickevičiaus g. automobilių stovėjimo aikštelės įrengimo darbai, projekto parengimo paslaugos. Techninės užduoties 18.1 p. numatoma naujo statinio statyba. Kadangi statomas II gr. nesudėtingasis statinys, yra privalomas statybos leidimas, visuomenės informavimo procedūra, ekspertizė ir t.t. Tuo tarpu techninės užduoties 13 p. nurodyta projekto parengimo trukmė yra 100 k. d. Atkreiptinas dėmesys, kad nurodytas terminas numatomai darbų apimčiai bei privalomoms procedūroms (statybos leidimas, visuomenės informavimas, būtinų tyrinėjimų atlikimas, ekspertizės atlikimas, NŽT sutikimai, derinimai ir t.t) yra nepagrįstas ir neįgyvendinamas. Įprastai vidutinė projektų parengimo trukmė, kuriems reikalingas statybą leidžiantis dokumentas, yra nuo 6 mėn. Prašome patikslinti projekto parengimo trukmę į pagrįstą ir realiai įgyvendinamą. Prašome patikslinti, iš kur tiekėjas turės atsivesti elektros kabelius elektromobilių įkrovos stotelėms, kad būtų užtikrinta vienos prieigos atiduodamoji galia 22 kW. Arba prašome pateikite ESO prisijungimo sąlygas elektromobiliams, tam, kad visi tiekėjai galėtų įvertinti būtinų darbų apimtis vienodai. Prašome patikslinti, kas turės apmokėti (pvz. ESO kabelių iškėlimui arba apsaugojimui) prisijungimo sąlygas bei įmokas už statybą leidžiantį dokumentą. Prašome pateikti gatvės kadastrinių duomenų bylą ir nuosavybės teisę patvirtinančius dokumentus. Prašome patvirtinti, kad nebus reikalaujama pateikti geologinių tyrimų ataskaitos, jei to nereikalauja statybą reglamentuojantys dokumentai.

**Atsakymas:** Už prisijungimo sąlygas bei įmokas už statybą leidžiantį dokumentą apmoka administracija. Projekto parengimo trukmė pratęsiama iki 180 k. d. Tiekėjas turės atsivesti elektros kabelius elektromobilių įkrovos infrastruktūrai iš Šč-701 – A. Mickevičiaus g. Administracija nereikalauja pateikti geologinių tyrimų ataskaitos, jei to nereikalauja statybą reglamentuojantys dokumentai. A. Mickevičiaus g. statinio kadastrinių duomenų byla pridedama.

**3. Klausimas:** Šalčininkų m. vietinės reikšmės kelio Nr. ŠA-51 kapitalinio remonto darbai (įrengiant a/b danga) bei automobilių stovėjimo aikštelės įrengimas. Vadovaujantis techninės užduoties 7 p. yra numatoma automobilių aikštelės nauja statyba. Tuo tarpu techninės užduoties 13 p. nurodyta projekto parengimo trukmė yra 100 k. d. Atkreiptinas dėmesys, kad nurodytas terminas numatomai darbų apimčiai bei privalomoms procedūroms (statybos leidimas, visuomenės informavimas, būtinų tyrinėjimų atlikimas, ekspertizės atlikimas, NŽT sutikimai, derinimai ir t.t) yra nepagrįstas ir neįgyvendinamas. Įprastai vidutinė projektų trukmė, kuriems reikalingas statybą leidžiantis dokumentas yra nuo 6 mėn. Prašome patiksinti projekto parengimo trukmę į pagrįstą ir realiai įgyvendinamą. Vadovaujantis STR 2.06.04:2014 „Gatvės ir vietinės reikšmės keliai. Bendrieji reikalavimai“ 107 p. nuostatomis naujai statomoms automobilių aikštelėms yra privalomos elektromobilių įkrovimo stotelės. Prašome patvirtinti, kad reikės įrengti elektromobilių įkrovimo stoteles. Prašome patikslinti, iš kur tiekėjas turės atsivesti elektros kabelius elektromobilių įkrovos stotelėms, kad būtų užtikrinta vienos prieigos atiduodamoji galia 22 kW. Arba prašome pateikite ESO prisijungimo sąlygas elektromobiliams, kad visi tiekėjai galėtų įvertinti būtinų darbų apimtis vienodai. Prašome patikslinti, kas turės apmokėti ESO prisijungimo sąlygas bei įmokas už statybą leidžiantį dokumentą. Prašome patvirtinti, kad aikštelei nebus reikalaujama suprojektuoti lietaus nuotekų tinklų. Prašome patvirtinti, kad nebus reikalaujama pateikti geologinių tyrimų ataskaitą, jei to nereikalauja statybą reglamentuojantys dokumentai. Prašome pateikti vietinės reikšmės kelio Nr. ŠA-51 statinio kadastrinių duomenų bylą ir nuosavybę patvirtinančius dokumentus.

**Atsakymas:** Projekto parengimo trukmė pratęsiama iki 180 k. d. Už prisijungimo sąlygas bei įmokas už statybą leidžiantį dokumentą apmoka administracija. Administracija nereikalauja pateikti geologinių tyrimų ataskaitos bei įrengti lietaus nuotekų tinklą, jei to nereikalauja statybą reglamentuojantys dokumentai. Tiekėjas turės atsivesti elektros kabelius elektromobilių įkrovos infrastruktūrai iš Šč-245 – Pušų g. Statinio kelio (Nr. Ša-51) kadastrinių duomenų byla pridedama. Taip pat pridedamos atnaujintos techninės specifikacijos bei statybos rangos sutarties specialiosios sąlygos.

**4. Klausimas:** Eišiškių mst. vietinės reikšmės kelio Ei-53 kapitalinis remontas (įrengiant a/b dangą):

1. Prašom nurodyti AB dangos AC 16 PD storį. Šalčininkų m. prie A. Mickevičiaus g. automobilių stovėjimo aikštelės įrengimo darbai:1. Kokie aikšteles matmenys? Prašom pateikti tikslias kampų koordinates. Ar tikrai kaip pavaizduota plane, reikia ardyti esamą šaligatvį J. Sniadeckio g. ir A. Mickevičiaus g. sankryžoje dešinėje pusėje?  
Šalčininkų m. vietinės reikšmės kelio Nr. ŠA-51 kapitalinio remonto darbai (įrengiant a/b danga) bei automobilių stovėjimo aikštelės įrengimas:  
1. Prašom nurodyti AB dangos AC 16 PD storį  
2. Kokie aikšteles matmenys?  
3. Ar aikštelė turi būti aprėminta kelių bortais?  
4. Ar nuovažose reikalingos papildomos pralaidos?  
5. Koks greičio mažinimo kalnelių tipas ir paskirtis (kokiam greičiui mažinti)?  
6. Sąlygose numatyta panaudoti esamą ŠNS. Ar užtikrinamas esamos medžiagos atitikimas reikalavimams?

**Atsakymas:** Numatyti Eišiškių mst. vietinės reikšmės kelio Ei-53 dangos AC 16 PD storį – 7 cm.;

Šalčininkų m. prie Mickevičiaus g. automobilių stovėjimo aikštelėsmatmenys, kaip nurodytą projektavimo užduoties ortofoto. Pateikti tikslias kampų koordinates negalime. Kaip pavaizduota plane, reikia ardyti esamo šaligatvio dalį;

Šalčininkų m. vietinės reikšmės kelio Nr. ŠA-51 numatyti dangos AC 16 PD storį – 7 cm. Aikšteles matmenys, pagal sklypo riba. Numatyti visą aikštelę aprėminant bortais. Nuovažose taip pat numatyti pralaidas. Greičio mažinimo priemones turi atitikti 30 km projektinį greitį. Rangovas (projekto rengėjas) turi parinkti sprendimus kurie atitiks statyba reglamentuojančius dokumentus, nėra būtinoje sąlygą užtikrinti esamą ŠNS panaudojimą.

**Klausimas 5.:** Laba diena,1. Pagal Kelių saugumo audito atlikimo reikalavimų ir tvarkos aprašą, projektams turės būti atliktas Kelių saugumo auditas, prašome patvirtinti, kad auditą užsakys ir už jį apmokės užsakovas.  
2. Pagal turimus duomenis objektuose nėra esamų lietaus nuotekų tinklų, melioracijos tinklų, griovių ir (ar) pralaidų kur būtų galima nuvesti paviršinį ir (ar) po konstrukcinį vandenį. Kad visi tiekėjai vienodai suprastų ir įsivertintų, prašome nurodyti kokie įmanomi vandens nuvedimo variantai objektuose (pažymime, kad projektams bus atliekama ekspertizė).  
3. Pirkimo visose TU 12.2. p. pabaigoje nurodyta „..ir t.t.“. Prašome nepalikti dviprasmybių ir kad visi tiekėjai vienodai suprastų ir įsivertintų, nurodykit konkrečiai kokias kitas paslaugas, susijusias su projektavimo paslaugomis turės atlikti tiekėjas.  
4. Pirkimo visose TU 13. p. nurodytas terminas: Projekto parengimo paslaugos suteikimu laikoma teigiamo ekspertizės akto, arba statybą leidžiančio dokumento gavimas; trukmė 100 (k.d.).  
Nustatytas terminas neatitinka net minimalaus logiško projekto parengimo termino. Preliminarūs terminai:  
- Toponuotraukos parengimas, suderinimas – 30 k.d.  
- Geologijos (atliekama tik po suderintos toponuotraukos) užsakymas, atlikimas – 60 k.d.  
- Kelių saugumo auditas – 30 k.d.  
- Projektinių pasiūlymų parengimas, viešinimo procedūra, statybos leidimo išėmimas – 90 k.d.  
- Pilnos apimties projekto parengimas, derinimas, projekto ekspertizė – 90 k.d.  
Atsižvelgiant į išvardintą (kai kuriuos etapus rengiant lygiagrečiai), prašome projektų parengimo terminą nustatyti ne mažiau kaip 240 k.d.

**Atsakymas:** 1. Pagal Kelių saugumo audito atlikimo reikalavimus nėra prievolės atlikti saugumo auditą nesudėtingam statiniui (t. y. aikštelių projektams). Esant poreikiui užsakovas užsakys ir už jį apmokės; 2. Užsakovas nėra projektų rengimo ekspertas, manome, kad tai labiausiai priklauso nuo projektinių sprendinių, kurie gali būti įvairus (nuo drenažinių šulinių įrengimo ir t.t.); 3. Užsakovas negali tiksliai įvertinti galimai reikiamas projekto parengimo metu konkrečias paslaugas, tai projekto rengėjo darbas; 4. Projekto parengimo terminai yra pratęsti (žiūrėti prieš tai atsakymus), (**kaip rodo pastarųjų metų mūsų praktika pratęsto termino pilnai pakanka tokio lygio projektams**).

Komisijos pirmininkė Galina Šamašova

Miroslav Dudoit, Komunalinio ūkio skyrius, tel.: 038020211, el. paštas: miroslav.dudoit@salcininkai.lt